39 Fela Gideone a re go Modimo wa therešo: “Anke bogale bja gago bo se ntukele, eupša e re ke bolele la mafelelo. E re ke dire teko e nngwe gape ka letlalo la boya bja nku. Anke letlalo la boya bja nku e be lona le omago gomme phoka e kolobiše mmu ka moka.” Lega go le bjalo, ke ka baka la’ng batho ba itapiša gakaakaa gore ba telefatše bophelo? Ke ka baka la’ng re nyaka go phela ka mo go sa felego? Kuranta ya Brithania ya The Times e botšišitše gore: “Ke ka baka la’ng batho lefaseng ka bophara ba leka go hwetša mekgwa ya go phema go hwa, e ka ba ka go dumela tabeng ya go se hwe, tsogo, bophelo ka morago ga lehu goba go tswalwa gape ka mmele o mongwe?” Go etša ge re tla bona gona bjale, karabo e dira gore re bone gabotse sebaki sa kgonthe sa botšofadi.